Die jaar 1913 was 'n gewone jaar wat volgens die Gregoriaanse kalender op 'n Woensdag begin het. Dit was die 13de jaar van die 20ste eeu n.C. Soos ander gewone jare het die jaar 12 maande, 52 weke en 365 dae gehad. Die sogenaamde Natives Land Act II word ingestel wat privaat eienaarskap van eiendom aan swart mense verbied. Kampsbaai en ander kleiner munisipaliteite word ingelyf by Kaapstad. 12 Maart – Canberra word die hoofstad van Australië. 13 Mei – Igor Sikorsky word die eerste persoon wat 'n viermotorige vliegtuig vlieg. 14 Mei – Die Frans Hals Museum word geopen in Haarlem, Noord-Holland. 29 Mei – Igor Strawinski se tweeledige avantgardistiese ballet- en orkesstuk Le Sacre du printemps word vir die eerste keer deur die Russiese balletgeselskap Ballets Russes in die Paryse Théâtre des Champs-Élysées opgevoer. 24 Junie – Griekeland en Serwië herroep hul alliansie met Bulgarye. 29 Junie – Die tweede Balkan-oorlog begin. 1 November – Die Tintenpalast in Windhoek word amptelik ingewy. 5 November – Die mal koning Otto van Beiere word deur sy neef, kroonprins Ludwig, onttroon wat dan die titel Ludwig III aanneem.